CELEX: C2006/143/44
Language: el
Date: 2006-06-17 00:00:00
Title: Υπόθεση C-168/06: Αίτηση για την έκδοση προδικαστικής αποφάσεως, την οποία υπέβαλε το Wojewódzki Sąd Administracyjny Lodz (Πολωνία) στις  29 Μαρτίου 2006  — Ceramika Paradyż sp. z oo κατά Dyrektor Izby Skarbowej Lodz

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/24
            
         Αίτηση για την έκδοση προδικαστικής αποφάσεως, την οποία υπέβαλε το Wojewódzki Sąd Administracyjny Lodz (Πολωνία) στις 29 Μαρτίου 2006 — Ceramika Paradyż sp. z oo κατά Dyrektor Izby Skarbowej Lodz
   (Υπόθεση C-168/06)
   (2006/C 143/44)
   Γλώσσα διαδικασίας: η πολωνική
   Αιτούν δικαστήριο
   Wojewódzki Sąd Administracyjny Lodz
   Διάδικοι στην υπόθεση της κύριας δίκης
   
      Προσφεύγουσα: Ceramika Paradyż sp. z oo
   
      Καθού: Dyrektor Izby Skarbowej Lodz
   Προδικαστικά ερωτήματα
   
               1)
            
            
               Απαγορεύει το άρθρο 2, παράγραφος 2, της πρώτης οδηγίας 67/227/ΕΟΚ του Συμβουλίου, της 11ης Απριλίου 1967, περί της εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών (1), σε συνδυασμό με τα άρθρα 2 και 10, παράγραφοι 1, στοιχείο α', και 2, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (2), στα κράτη μέλη να επιβάλλουν πρόσθετο φόρο στους υποκείμενους στον ΦΠΑ, ο οποίος ανέρχεται είτε στο 30 % του ποσού κατά το οποίο ο υποκείμενος στον ΦΠΑ, με τη φορολογική του δήλωση, απέκλινε από το πραγματικό ποσό της οφειλής του είτε στο 30 % του ποσού κατά το οποίο ο υποκείμενος στον ΦΠΑ υπερεκτίμησε το πιστωτικό υπόλοιπο ή τον φόρο εισροών ή το μεταφερόμενο στην επόμενη χρήση υπερβάλλον του φόρου εισροών έναντι του οφειλόμενου ΦΠΑ,
               όταν διαπιστώνεται ότι ο υποκείμενος στον ΦΠΑ
               
                           α)
                        
                        
                           εμφάνισε στη φορολογική του δήλωση οφειλή μικρότερη από την πραγματική ή
                        
                     
                           β)
                        
                        
                           εμφάνισε στη φορολογική του δήλωση πιστωτικό υπόλοιπο ή φόρο εισροών υψηλότερο του πραγματικού ή
                        
                     
                           γ)
                        
                        
                           εμφάνισε στη φορολογική του δήλωση μια μεταφερόμενη στην επόμενη χρήση διαφορά μεταξύ του ποσού του φόρου εισροών και του ποσού του οφειλόμενου φόρου ή
                        
                     
                           δ)
                        
                        
                           εμφάνισε στη φορολογική του δήλωση, ως πιστωτικό υπόλοιπο ή ως φόρο εισροών, ποσό το οποίο τελικώς έλαβε, ενώ έπρεπε να εμφανίσει το ποσό που όφειλε να καταβάλει στις φορολογικές αρχές ή
                        
                     
                           ε)
                        
                        
                           δεν υπέβαλε φορολογική δήλωση και δεν κατέβαλε τον φόρο;
                        
                     
         
               2)
            
            
               Λαμβανομένων υπόψη της οικονομίας και των σκοπών του άρθρου 27, παράγραφος 1, της έκτης οδηγίας, εμπίπτει στην έννοια των «ειδικών μέτρων» η επιβολή στον υποκείμενο στον ΦΠΑ πρόσθετου φόρου, με απόφαση της φορολογικής αρχής, όταν διαπιστώνεται το αντικειμενικό γεγονός της εμφανίσεως στη φορολογική δήλωση είτε οφειλής μικρότερης από την πραγματική είτε υψηλότερου από το πραγματικό πιστωτικού υπολοίπου ή υψηλότερου από τον πραγματικό φόρου εισροών;
            
         
      (1)  ΕΕ ειδ. έκδ. 09/001, σ. 3.
   
      (2)  ΕΕ ειδ. έκδ. 09/001, σ. 49.